જ્વેલર્સથી માંડીને બુક સ્ટોર્સ સુધી, ઘણી દુકાનોના માલિકોએ પોતાની દુકાનના સાઈનબોર્ડ હજુ પણ મરાઠીમાં જ રાખ્યા છે, જેથી તેઓ પોતાની કોમ્યુનિટી સાથે સરળતાથી કનેક્ટ થઈ શકે. વસંત બુક સ્ટોરના માલિક 65 વર્ષીય મધુકર કુલકર્ણી કહે છે કે, તેઓ મનસેની આ પોલિટીકલ ગેમથી ખુશ નથી. તેમણે કહ્યું કે, ‘અમે સૌ પ્રથમ એક ભારતીય છીએ અને અમને દેશના ગમે તે ખૂણે રહેવાનો અને વ્યાપાર કરવાનો અધિકાર છે. મનસે પોતાની હલકી પ્રવૃત્તિઓથી મહારાષ્ટ્રીયન કોમ્યુનિટીની ઈમેજને ખરાબ કરી રહી છે. 65 વર્ષ પહેલા મારા કાકાએ શરૂ કરેલી આ દુકાન આજે હું ચલાવી રહ્યો છું પરંતુ ક્યારેય મારે કોઈ ગુજરાતી તરફથી કોઈ મુસીબતનો સામનો કરવો પડ્યો નથી.’